Édouard Dujardin
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Édouard Dujardin var en fransk forfatter. Han var symbolist og skrev romaner, dikt, tragedier og religionshistoriske studier.
Dujardin grunnla tidsskriftet La Revue wagnerienne som propaganderte for Richard Wagners kunst, og bidro til at den fikk stor innflytelse på fransk diktning i tiden omkring 1900.I romanen Les Lauriers sont coupés (1888) anvender Dujardin som den første den såkalte indre monolog, inspirert av Wagners bruk av ledemotiver i sin musikk. Etter at den irske forfatteren James Joyce hadde gjort kjent at han i denne boken hadde funnet den fortellerteknikken han gjorde bruk av i Ulysses, utgav Dujardin essayet Le Monologue intérieur i 1931.Essayet er sterkt omdiskutert, men både Dujardins roman og hans essay har hatt betydelig innflytelse på moderne romandiktning. Hans forfatterskap for øvrig er stort sett glemt. Les mer i Store norske leksikon Frankrikes litteratur